་པར་མཛད། །ཆུ་ཟླ་བཞིན་དུ་གཟུང་དུ་མེད། །ཆོས་རྣམས་ཀུན་ལ་གནས་པ་
།ང་རྒྱལ་མེད་ཅིང་རྨོངས་མི་མངའ། །དམིགས་མེད་ཁྱོད་ལ་ཕྱག་འཚལ་
ལོ། །གཤེགས་དང་བཞུགས་དང་དེ་བཞིན་གཟིམས། །སྤྱོད་ལམ་དག་ནི་ཐམས་ཅད
དུ། །ཁྱོད་ནི་རྟག་ཏུ་མཉམ་འཇོག་པ། །དམིགས་མེད་ཁྱོད་ལ་ཕྱག་འཚལ་བསྟོད། །སྒྱུ་མ་
ལྟ་བུའི་ཏིང་འཛིན་གྱིས། །རྫུ་འཕྲུལ་ཆེ་ལ་རྣམ་འཕྲུལ་ཅིང་། །སྣ་ཚོགས་མིན་ལ་སྙོམས་
འཇུག་པ། །དམིགས་མེད་ཁྱོད་ལ་ཕྱག་འཚལ་བསྟོད། །ཅེས་བརྗོད་ཅིང་ཕྱག་འཚལ་
ལོ། །ཀུན་གྱི་མཚམས་སུའང་ཕྲེང་བའི་སྔགས་དབྱངས་སུ་གླུ་བླང་། བུང་བ་མེ་ཏོག་ལ་
མེད།
- 174 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
ཞེན་པ་མེད་ཅིང་། སྦྲང་རྩི་གཞིབས་ནས་འགྲོ་བ་ལྟར། ཡུལ་རྣམས་ལ་ཞེན་པ་མེད་པར་
ལོངས་སྤྱོད་ཅིང་། དེ་ཁོ་ན་ཉིད་ཡི་གེ་མེད་པ་ལ་ངོ་སྤྲད་དོ། །དེ་དག་གིས་ནི་ལུས་
འདར་བ་དང་། ངག་སྨྲ་བ་དང་། སེམས་ལ་མི་རྟོག་པ་ལ་སོགས་པ་དུ་མ་འབྱུང་སྟེ།
དེས་གནད་ཟིན་པ་ཡིན་ནོ། །སེམས་དྲན་མེད་དུ་སོང་ན། ལུས་ལ་མི་རེག་པར་དེ་བཞིན་
དུ་གཞག འཕར་གཡོ་འབྱམས་ན་སེམས་སུ་ངོ་སྤྲད་ལ་གཞག ཡོད་ན་ཚོགས་ལ་ལོངས་
སྤྱད། སྨོན་ལམ་གདབ། བདག་དང་སློབ་མའི་གནས་གསུམ་ཡི་གེ་གསུམ་གྱིས་བསྲུངས་
ལ་འདི་སྐད་དུ། འདི་ལྟ་བུའི་ཉམས་མྱོང་ཐམས་ཅད་རང་གི་སེམས་རིག་པ་གཅིག་གི་
ངང་ཡིན། དེའང་མེད་ཀྱང་སྣང་བས་སྒྱུ་མ། ངོས་གཟུང་མེད་པས་སྟོང་པ། དེ་གསུམ་
དབྱེར་མེད་པ་ནི་ཕྱག་རྒྱ་ཆེན་པོ་ཡི་གེ་མེད་པ་ཞེས་བྱ་བ་ཡིན་ནོ།
།ཞེས་བསྟན་ལ་
ཉམས་མྱོང་བསྐྱང་དུ་གཞུག དེ་ནས་བླ་མའི་ཞབས་ལ་ཕྱག་བྱ། ཡོན་དབུལ། ལས་ཀྱི་
རྗེས་བསྡུ། བསྲུང་བ་བྱས་ལ་ཅི་བདེ་བར་གནས་སོ། །དེ་དག་ནི་སྔོན་དུ་བྱིན་རླབས་ཀྱི་
ཆོ་གའོ། །དེ་ལྟར་བྱིན་རླབས་ཀྱི་རྒྱུན་དང་ལྡན་པ་དེ་ལ་མན་ངག་བསྟན་པར་བྱ་སྟེ། དེ་
ལ་གསུམ། དང་པོ་སེམས་ངོས་གཟུང་བ། བར་དུ་སེམས་གདུལ་བ། ཐ་མ་དེ་ཁོ་ན་ཉིད་
ལ་བློ་གཞག་པའོ། །དེ་རེ་རེ་ལའང་གསུམ་གསུམ་སྟེ། དང་པོའི་གསུམ་ནི། སོང་སར་
གཟུང་། གཞག་སར་བསྐྱང་། མཐའ་གཉིས་སྤང་པའོ། །བར་པའི་གསུམ་ནི། སོང་སར་
འཆོར་དུ་མི་འཇུག གཞག་སར་དལ་དུ་མི་འཇུག གོང་འོག་ཏུ་ཐལ་དུ་མི་འཇུག་
པའོ། །ཐ་མའི་གསུམ་ནི། དཔེ་ལ་བསླབ། དོན་ལ་བསླབ། དཔེ་དོན་བསྲེ་བ། ཞེས་བྱ་བ་
གསུམ་ཡིན་ཏེ། རེ་ཞིག་མདོར་བསྟན་པ་རྩ་བའི་ཆོས་དགུ་ཡིན་ནོ། །དེ་ལ་སེམས་གཟུང་
བའི་དང་པོ་སོང་སར་གཟུང་བ་ནི། སྟན་བདེ་བ་ལ་བསྡད། རྩ་བའི་བླ་མ་དང། རྗེ་
བཙུན་མ་སྒྲོལ་མ་ནས་བཟུང་སྟེ་བླ་མ་བརྒྱུད་པ་རྣམས་ལ་སྐྱབས་འགྲོ་དང་མོས་གུས་
དྲག་ཏུ་བྱ། བྱང་ཆུབ་ཀྱི་སེམས་བསྒོམ། བླ་མ་སྤྱི་བོར་བསྒོམ། ཡི་དམ་གྱི་ལྷ་གསལ་བཏབ་
- 175 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ལ། རང་གི་སེམས་གང་དུ་སོང་བ་གཅིག་ཏུ་དྲན་པའི་ཐག་པས་གཟུང་ངོ་། །གཞག་སར་
བསྐྱང་བ་ནི།
སེམས་གཟུང་བ་དེ་ལས་གཞན་དུ་ཤོར་དུ་མི་འཇུག་པར་དེ་ཉིད་དུ་
བསྐྱང་། དེའང་རང་གི་སེམས་དཀོན་མཆོག་གི་རྟེན་ལྟ་བུ་གཅིག་གི་དྲུང་དུ་སོང་ན། དེ་
ལས་གཞན་དུ་མི་གཏོང་བ་དེ་ནི་སོང་སར་གཟུང་བ། དེ་ཉིད་ཀྱི་སྟེང་དུ་དྲན་པའི་ཐག་
པས་གཟུང་ནས་སྐྱོང་བ་དེ་ནི་གཞག་པར་བསྐྱང་བ། འདས་པ་དང་མ་འོངས་པའི་རྗེས་
མི་གཅོད་པ་ནི་མཐའ་གཉིས་སྤང་བ་ཡིན་ནོ། །ཡང་དཀོན་མཆོག་གི་རྟེན་ལྟ་བུ་ལ་
སེམས་གཟུང་བ་དེ་མ་ཐུབ་ནས། མདུན་གྱི་ཀ་བའམ། བུམ་པའམ། ཆུའི་སྒྲ་ལྟ་བུ་ཞིག་
དང་། རེངས་བུའི་དྲི་ལྟ་བུ་ལ་རྣམ་རྟོག་སོང་ན། ཡང་དེ་ཉིད་དུ་སོང་སར་གཟུང་ཞིང་།
གཞག་སར་བསྐྱངས་ལ་མཐའ་གཉིས་སྤང་བར་བྱའོ། །འདི་དག་གིས་སེམས་ཟིན་པར་
འགྱུར་རོ། །གལ་ཏེ་མ་ཟིན་ན། སྔར་བྱིན་རླབས་ཀྱི་དུས་སུ་བྱས་པའི་ཤིང་གི་རྩེ་མོར་
འཇོག་པ་དང་། ཉི་ཟླའི་སྟེང་དུ་འཇོག་པ་ལ་སོགས་པ་ལ་སེམས་གཟུང་། དེས་ཀྱང་མ་
ཟིན་ན་མདུན་གྱི་ནམ་མཁའ་དང་། སྣའི་རྩེ་མོ་དང་། སྨིན་ཕྲག་དང་། ལྟེ་བ་ལ་སོགས་
པའི་བར་དུ་སྤོས་ཤིང་སྤོས་ཤིང་སྔར་གྱི་གནད་གསུམ་གྱིས་སེམས་གཟུང་བར་བྱ་སྟེ།
འདིས་ངེས་པར་སེམས་ཟིན་པར་འགྱུར་རོ། །
སྤྱི་དོན་གཉིས་པ་སེམས་གདུལ་བའི་དང་པོ་སོང་སར་འཆོར་དུ་མི་འཇུག་པ་ནི།
སེམས་གང་དུ་འགྲོའང་དྲན་པའི་ཐག་པས་བཏགས་ནས། དྲན་པས་མ་ཟིན་པའི་
སེམས་རྐྱང་པར་འཆོར་དུ་མི་འཇུག དྲན་པས་མ་ཟིན་ན་རྣམ་རྟོག་འཁོར་བའི་མཐར་
ལྷུང་བ་ཡིན་ནོ། །གལ་ཏེ་དྲན་པས་མ་ཟིན་པར་བྱུང་ན་སོང་སར་ཤོར་བ་ཡིན་པས།
གཉེན་པོ་བསྐྱེད་ལ་ཡང་འཆོར་དུ་མི་འཇུག་གོ །གཉིས་པ་གཞག་སར་དལ་དུ་མི་
འཇུག་པ་ནི། སེམས་གཞག་སར་ལྟེངས་ནས་ཞི་གནས་སུ་སོང་ན། ཉན་ཐོས་སུ་འགྱུར་
བས་ན། སེམས་མ་ཐུལ་བ་ཡིན་པས། སྔར་སྨོས་པའི་དེ་བཞིན་གཤེགས་པའི་རྟེན་ནམ།
- 176 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
ཀ་བའམ། བུམ་པ་ལ་སོགས་པ་གང་ལ་སེམས་འཐོན་འདུག་པ་དེ་ལས་བཏོན་ལ་གཞན་
ལ་གཞག དེ་བཞིན་དུ་སེམས་དར་ཅིག་ཀྱང་དལ་དུ་མི་འཇུག་པར་དམིགས་པ་སྤོས་
ཤིང་སྤོས་ཤིང་སེམས་ཞི་གནས་ཀྱི་དབང་དུ་མི་གཏོང་བར་སེམས་གདུལ་བར་
བྱའོ། །གོང་འོག་ཏུ་ཐལ་དུ་མི་འཇུག་པ་ནི། སེམས་འཕྲོ་བ་དང་ཞི་གནས་གཉིས་ཀའི་
དབང་དུ་མི་གཏོང་བ་སྟེ། མདོར་ན་གནས་པར་འདོད་ན་གནས་པའི་དབང་ཡང་ཡོད།
འཕྲོ་བར་འདོད་ན་འཕྲོ་བའི་དབང་ཡང་ཡོད། གནས་པ་དང་འཕྲོ་བ་གཉིས་ཀ་ལའང་
དྲན་པའི་ཐག་པས་ཟིན་པ་སྟེ། རང་ཇི་ལྟར་འདོད་པར་འོང་བ་ནི་སེམས་ཐུལ་བ་ཡིན་
ནོ། །
སྤྱི་དོན་གསུམ་པ་དེ་ཁོ་ན་ཉིད་ལ་བློ་གཞག་པའི། དང་པོ་དཔེ་ལ་བསླབ་པ་ལ་
གསུམ། འཁྲུལ་པའི་དུས། འཁྲུལ་པར་གོ་བའི་དུས། འཁྲུལ་བ་གཞི་མེད་དུ་ཁོང་དུ་ཆུད་
པའི་དུས་སོ། །དང་པོ་ནི། སྒྱུ་མའི་དཔེ་བཅུ་གཉིས་ལ་བསླབ་པ་སྟེ། དང་པོ་ལུང་པ་
ཐམས་ཅད་སྨིག་རྒྱུའི་ཆུ་ལ་ཆུས་ཁེངས་པར་མཐོང་བ་སྟེ། འདི་རྣམས་ནི་ཕྱིའི་རྒྱ་མཚོ་
ཡིན་ནོ་སྙམ་པ་ནི་འཁྲུལ་པའི་དུས། དེ་ནས་མར་ཕྱིན་ཙ་ན་ཆུ་མ་ཡིན་པའི་སྨིག་རྒྱུར་
མཐོང་བ་སྟེ། འདི་ནི་ཆུ་མ་ཡིན་ལ། སྨིག་རྒྱུར་འདུག་གོ་སྙམ་པ་ནི་འཁྲུལ་པ་ལ་འཁྲུལ
བར་གོ་བའི་དུས། དེ་ནས་དྲུང་དུ་སླེབས་ཙ་ན་སྨིག་རྒྱུའང་མི་དམིགས་ཏེ། འཁྲུལ་པ་
གཞི་མེད་དུ་ཁོང་དུ་ཆུད་པའི་དུས་སོ། །དེ་བཞིན་དུ་རྨི་ལམ་ན་དགྲ་དང་འཐབ་པ་
དང་། གཉེན་དང་མཛའ་བ་དུ་མ་བྱུང་བ་ནི་འཁྲུལ་པའི་དུས། གནས་སྐབས་ཁ་ཅིག་ཏུ་
རྨི་ལམ་གྱི་སྣང་བའང་མ་འགགས་ལ།
རྨི་ལམ་དུ་གོ་བ་ནི་འཁྲུལ་པར་གོ་བའི་དུས།
གཉིད་སད་ཙ་ན་སྣང་བ་ཐམས་ཅད་མེད་དེ་འཁྲུལ་པ་གཞི་མེད་དུ་ཁོང་དུ་ཆུད་པའི་
དུས་སོ། །དེ་བཞིན་དུ་སྒྱུ་མ་དང་། ཆུ་ཟླ་དང་། དྲི་ཟའི་གྲོང་ཁྱེར་དང་། འཇའ་ཚོན་
དང་། སྤྲིན་དང་། གློག་དང་། བྲག་ཅ་དང་། འཕྲོག་པའི་ཟླ་བའི་གྲོང་ཁྱེར་ལ་སོགས་པ་
- 177 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ལའང་སྦྱར་ཞིང་། སྒྱུ་མའི་དཔེ་རྣམས་ལ་ངེས་ཤེས་ཁྱད་པར་ཅན་བསྐྱེད་པར་བྱའོ། །དེ་
ནས་དོན་ལ་སྦྱར་བར་བྱ་སྟེ། དེ་ལ་གཉིས། དྲན་སྣང་ལ་སྦྱར་བ་དང་། དམིགས་པ་ལ་
བསླབ་པར་བྱ་བའོ། །དང་པོ་ནི། ཉོན་མོངས་པ་གང་དྲག་བལྟས་ལ། ཞེ་སྡང་ལྟ་བུ་སྐྱེས་
པའི་དུས་སུ་དགྲ་ལ་སོགས་པ་གསད་པའམ།
འཆིང་བའི་བློ་དྲག་པོ་བྱུང་ན་དེ་ནི་
འཁྲུལ་པའི་དུས། དེ་ནས་དར་ཅིག་ན་ཉོན་མོངས་པ་ཞི་སྟེ་འཁྲུལ་པར་གོ་བའི་དུས། དེ་
ནས་དེར་མི་བདེན་པར་རྟོགས་ནས་འཁྲུལ་པ་གཞི་མེད་དུ་ཁོང་དུ་ཆུད་པའི་དུས་
སོ། །དེས་ན་ཞེ་སྡང་དེ་རང་གི་སེམས། སེམས་དེ་རྒྱུ་རྐྱེན་ལས་བྱུང་བས་ན་སྒྱུ་མ།
སྒྱུ་མ་
བརྟགས་ན་མ་རྙེད་པས་རང་བཞིན་མེད་པ་སྟེ། ཕྱག་རྒྱ་ཆེན་པོ་ཡི་གེ་མེད་པའོ། །དེ་ལ་
ཡི་གེ་ཞེས་བྱ་བ་ནི་རྣམ་རྟོག་ཡིན། བརྗོད་པ་ཡིན་པས། རྣམ་རྟོག་མེད་ཅིང་བརྗོད་དུ་
མེད་པ་བརྗོད་པ་དང་བྲལ་བ་ལ་ཕྱག་རྒྱ་ཆེན་པོ་ཡི་གེ་མེད་པ་ཞེས་བྱའོ། །དེ་བཞིན་དུ
ཉོན་མོངས་པ་སོ་སོ་ལ་སྦྱར་ཞིང་བསྒོམ་པར་བྱའོ། །
གཉིས་པ་དམིགས་པ་ལ་བསླབ་པ་ནི། འཆིང་བྱེད་ཀྱི་ལུས་སེམས་གཏང་། འཛིན་
པའི་ལོངས་སྤྱོད་གཏང་། རྣམ་གྲངས་གཞན་ལ་བསླབ་པའོ། །དང་པོ་ནི། མདུན་གྱི་ནམ་
མཁར་བླ་མ་དང་ཡི་དམ་གྱི་ལྷ་སྤྱན་དྲངས་ལ། དགྲར་འཛིན་པ་དང་། གཉེན་དུ་འཛིན་
པ་དང་། རང་གི་ལུས་ཀྱང་དུམ་བུར་གཏུབས་ལ་དབུལ་ཏེ། དེ་རྣམས་ཀྱང་སེམས།
སེམས་སྒྱུ་མ། སྒྱུ་མ་རང་བཞིན་མེད་པ། དེའང་ཕྱག་རྒྱ་ཆེན་པོ་ཡི་གེ་མེད་པ་ལ་བློ་སྦྱར་
རོ། །གཉིས་པ་ནི། དེ་བཞིན་དུ་ལོངས་སྤྱོད་ཐམས་ཅད་ཀྱང་བཏང་ལ། ཡང་ཡི་གེ་མེད་
པ་ལ་བློ་སྦྱར་རོ། །གསུམ་པ་རྣམ་གྲངས་གཞན་ལ་བསླབ་པ་ནི། འོག་དམྱལ་བའི་ཞིང་
ཁམས་སུ་ཕྱིན་ལ་བཙོ་བསྲེག་གི་སྡུག་བསྔལ་ཉམས་སུ་མྱོང་བར་བྱ། ཡང་དེ་ལས་ཐར་
བར་བྱས་ལ། དེ་སེམས། སེམས་སྒྱུ་མ། སྒྱུ་མ་རང་བཞིན་མེད་པ། དེའང་ཡི་གེ་མེད་པ་ལ་
བློ་སྦྱར་བར་བྱའོ། །ཡང་འོག་གི་སངས་རྒྱས་འབུམ་གཟིགས་དང་། སྟེང་གི་སངས་རྒྱས་
- 178 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
རྣམ་པར་སྣང་མཛད་ཆེན་པོ་དང་། ཤར་གྱི་མི་བསྐྱོད་པ་དང་། ལྷོའི་རིན་ཆེན་འབྱུང་
ལྡན་དང་། ནུབ་ཀྱི་འོད་དཔག་ཏུ་མེད་པ་དང་། བྱང་གི་དོན་ཡོད་གྲུབ་པ་ལ་སོགས་པ་
ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་ཞིང་ཁམས་བལྟ།
སྐད་ཅིག་ལ་སངས་རྒྱས་ཀྱི་ཞིང་ཁམས་བསམ་གྱིས་མི་ཁྱབ་པ་མཐོང་བ་ངོ་མཚར་སྙམ་
དུ་བསམ། དེས་ན་དེའང་སེམས། སེམས་སྒྱུ་མ། སྒྱུ་མ་རང་བཞིན་མེད་པ། དེའང་ཡི་གེ་
མེད་པ་ལ་བློ་སྦྱར་བར་བྱའོ། །གསུམ་པ་དཔེ་དོན་བསྲེ་བ་ནི། རྩོལ་བ་དང་བཅས་པ་
དང་། རྩོལ་བ་མེད་པ་དང་། གྲུབ་པའི་རྟགས་དང་གསུམ་མོ། །དང་པོ་ནི། སྒྱུ་མ་ལ་
སོགས་པའི་དཔེ་བཅུ་གཉིས་དང་། ཞེ་སྡང་ལ་སོགས་པའི་ཉོན་མོངས་པ་རྣམས་བསྲེས་
ཏེ་ཕྱོགས་གཅིག་དཔེར་བརྗོད་ན། ཉོན་མོངས་པ་ཞེ་སྡང་སྐྱེས་པའི་དུས་སུ་འདི་སྒྱུ་མ་
ཡིན། རྨི་ལམ་ཡིན་ཞེས་བྱ་བ་ལ་སོགས་པ་དང། དེ་དག་ཀྱང་སེམས་ཡིན། སེམས་སྒྱུ་མ་
ཡིན། སྒྱུ་མ་རང་བཞིན་མེད་པ་ཡིན། ཕྱག་རྒྱ་ཆེན་པོ་ཡི་གེ་མེད་པ་ཡིན། ཞེས་རྩོལ་བ་
ཡིད་ལ་བྱེད་པའོ། །གཉིས་པ་རྩོལ་བ་མེད་པ་ནི། སྣང་གྲག་དང་འཁོར་འདས་ཀྱི་ཆོས་
ཐམས་ཅད་དུས་གཅིག་ཏུ་སེམས། སེམས་སྒྱུ་མ། སྒྱུ་མ་རང་བཞིན་མེད་པ་ཡིན། ཕྱག་རྒྱ་
ཆེན་པོ་ཡི་གེ་མེད་པར་རང་ཤུགས་ཀྱིས་རྟོགས་པ་ཡིན་ཏེ། ས་ར་ཧས་ཀྱང་། རྟོགས་པ་
ནགས་དང་ཁྱིམ་ན་གནས་པ་ཁྱད་པར་མེད། །ཅེས་གསུངས་པ་དང་། སམྦུཊ་ལས་ཀྱང་།
གཟུགས་རྣམས་སྣ་ཚོགས་བལྟ་བ་དང་། །སྒྲ་རྣམས་སྣ་ཚོགས་ཉན་པ་དང་། །སྣ་ཚོགས་
རོ་ནི་ཟ་བ་དང་། །སྨྲ་བ་དང་ནི་དགོད་པ་དང་། །ལས་རྣམས་ཐམས་ཅད་བྱེད་པ་
ན། །སེམས་ནི་གཞན་དུ་མི་འགྲོ་བར། །དེ་ཉིད་རིག་པའི་རྣལ་འབྱོར་པས། །རྣལ་འབྱོར་
རྒྱུན་དུ་སྐྱེ་བར་འགྱུར། །ཞེས་གསུངས་པའི་དོན་ཡིན་ཏེ། ཆུ་ལ་ཆུ་བཞག་པའམ། མར་
ལ་མར་བཞག་པ་ལྟར་རོ་གཅིག་ཏུ་འགྱུར་བ་ཡིན་ནོ། །ཡང་འདི་ཉིད་ཀྱི་སྟེང་དུ་སྔར་
སྨོས་པའི་གནད་དགུ་ཀའང་འདུ་སྟེ། རྐྱེན་གཞན་གྱིས་རྣམ་རྟོག་གཞན་ཞིག་བྱུང་ན་དེ་
179 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ལ་ཐུག་ཕྲད་ཙམ་ལས་འཛིན་པ་མེད་པ་ནི་སོང་སར་ཟིན་པ་ཡིན། དེ་ཉིད་ཀྱི་སྟེང་དུ་
བློ་ཅུང་ཟད་གནས་ན་གཞག་སར་བསྐྱང་བ་ཡིན། གཉིས་འཛིན་གྱི་རྣམ་རྟོག་སྤངས་པ་
ནི་མཐའ་གཉིས་སྤང་པ་ཡིན། ཡང་སོང་སར་གཟུང་བ་ནི་རྟོགས་པའི་དུས། གཞག་སར་
བསྐྱང་བ་ནི་གོ་བའི་དུས། མཐའ་གཉིས་སྤང་བ་ནི་ཁོང་དུ་ཆུད་པའི་དུས་སོ། །ཡང་
གང་ལྟར་ཡང་། ཕྱག་རྒྱ་ཆེན་པོ་ལས་མ་གཡོས་པས་ན་སོང་སར་མ་ཤོར་བ། རྟོགས་པ་
གོང་ནས་གོང་དུ་འཕེལ་བས་ན་གཞག་སར་མི་དལ་བ། འཛིན་པ་ལས་གྲོལ་བས་ན་
གོང་འོག་ཏུ་མི་ཐལ་བའོ། །དེས་ན་ཆོས་ཐམས་ཅད་སྒྱུ་མ་ལ་སོགས་པ་དཔེ་བཅུ་གཉིས་
སུ་གོ་རྟོགས་ཁོང་དུ་ཆུད། དོན་སེམས་པ་ལ་སོགས་པར་གོ་རྟོགས་ཁོང་དུ་ཆུད། ཕྱག་རྒྱ་
ཆེན་པོ་ཡི་གེ་མེད་པར་གོ་རྟོགས་ཁོང་དུ་ཆུད་དོ། །གསུམ་པ་གྲུབ་པའི་རྟགས་ནི། རྩོལ་
བ་དང་བཅས་པའི་རྟགས་དང། རྩོལ་བ་མེད་པའི་རྟགས་སོ། །ཡང་རྩོལ་བ་དང་བཅས་
པའི་རྟགས་ནི་མཉམ་རྗེས་ཡོད་པ་ཡིན་ལ། རྩོལ་བ་མེད་པ་ནི་མཉམ་རྗེས་མེད་པར་
ཤིན་ཏུ་མཉམ་གཞག་ཅེས་པའམ། ཡང་རྩོལ་བ་དང་བཅས་པ་ནི་ཞི་གནས་ཡིན་ལ།
རྩོལ་བ་མེད་པ་ནི་ལྷག་མཐོང་ངོ་།
།ཡང་རྩོལ་བ་དང་བཅས་པ་ནི་ཉོན་མོངས་པ་གློ་
བུར་བའི་གཉེན་པོ་ཡིན་ལ། རྩོལ་བ་མེད་པ་ནི་ཆོས་བརྒྱད་དང་བྲལ་ཞིང་བག་ལ་ཉལ་
གྱི་གཉེན་པོའམ། ཡང་རྩོལ་བ་དང་བཅས་པ་ནི་ཡུལ་རྐྱེན་གྱིས་རེས་གནོད། རེས་མི་
གནོད་པ་ཡིན་ལ། རྩོལ་བ་མེད་པ་ལ་ནི་ཡུལ་རྐྱེན་གྱིས་ཕན་འདོགས་པར་འབྱུང་སྟེ།
ཐུན་མཚམས་ལས་རྣམ་པར་གྲོལ་བ་མཉམ་རྗེས་མེད་པ་དེ་ཙམ་ན། སྣང་བ་སློབ་དཔོན་
དུ་འཆར་བའི་དུས། དངོས་པོ་རྣམས་བླ་མར་འཆར་བའི་དུས། ཉོན་མོངས་པ་ལམ་དུ་
འགྱུར་བའི་དུས། དུག་ལྔ་སྨན་དུ་འགྱུར་བའི་དུས། རྣམ་རྟོག་ཡེ་ཤེས་སུ་འཆར་བའི་
དུས། འགྲོ་དྲུག་གི་གཡང་ས་གཅོད་པའི་དུས། རིགས་དྲུག་གི་གྲོང་ཁྱེར་འཇོམས་པའི་
དུས། སྣང་བ་སྟོང་པར་སྒྱུར་བའི་དུས་ཏེ། ནགས་ལ་མེ་མཆེད་པའམ། རྒྱ་མཚོ་ལ་ཁ་བ་
- 180 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
བབས་པའམ། ཡར་ངོའི་ཟླ་བ་དང་འདྲ་བར་རྟོགས་པའི་ཡོན་ཏན་ཁྱད་པར་ཅན་རང་
གི་ངང་གིས་འཇུག་སྟེ། སྔར་འདྲིས་པའི་མི་དང་འཕྲད་པ་ལ་རྟོག་དཔྱོད་ཀྱི་རྩོལ་སྒྲུབ་
མེད་པ་དང་འདྲ་བའི་དུས་ཏེ། སྒྲ